Document ID: 32005D0450

KOMISIJAS LĒMUMS
(2005. gada 20. jūnijs),
ar ko groza Lēmumu 92/452/EEK attiecībā uz embriju ieguves brigādēm Jaunzēlandē un Amerikas Savienotajās Valstīs
(izziņots ar dokumenta numuru K(2005) 1812)
(Dokuments attiecas uz EEZ)
(2005/450/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (1), un jo īpaši tās 8. panta 1. punktu,
tā kā:
(1)
Komisijas 1992. gada 30. jūlija Lēmumā 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras apstiprinātas trešās valstīs liellopu embriju izvešanai uz Kopienu (2), ir noteikts, ka dalībvalstis ieved embrijus no trešām valstīm tikai tad, ja tos ir ieguvušas, apstrādājušas un uzglabājušas minētajā lēmumā uzskaitītās embriju ieguves brigādes.
(2)
Jaunzēlande ir pieprasījusi izdarīt grozījumus saraksta ierakstos, kas saistīti ar Jaunzēlandi, jo īpaši svītrot septiņus centrus un izdarīt grozījumus trīs centru adresēs. Turklāt Jaunzēlande ir mainījusi burtus centru apstiprinājuma numurā.
(3)
Amerikas Savienotās Valstis ir pieprasījušas izdarīt grozījumus saraksta ierakstos, kas saistīti ar ASV, jo īpaši pievienot vienu centru un grozīt trīs centru adreses.
(4)
Jaunzēlande un Amerikas Savienotās Valstis ir sniegušas garantijas par atbilstību attiecīgajiem Direktīvā 89/556/EEK izklāstītajiem noteikumiem, un minēto valstu veterinārie dienesti ir oficiāli apstiprinājuši attiecīgās embriju ieguves brigādes [embriju] izvešanai uz Kopienu.
(5)
Tādēļ attiecīgi jāgroza Lēmums 92/452/EEK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 92/452/EEK pielikumu groza saskaņā ar šā lēmuma pielikumu.
2. pants
Šo lēmumu piemēro no 2005. gada 24. jūnija.
3. pants
Lēmums ir adresēts dalībvalstīm.
Briselē, 2005. gada 20. jūnijā

Labels: 0
3
18
6